AMATA วอลุ่มหนา-บวกแรง 3% ชี้กำไรปีนี้สูงกว่าปีก่อนแนะซื้อเป้า 26 บ.
AMATA วอลุ่มหนา-บวกแรง 3% ชี้กำไรปีนี้สูงกว่าปีก่อนแนะซื้อเป้า 26 บ. โดย ณ เวลา 15.51 น. อยู่ที่ระดับ 19.80 บาท บวก 0.60 บาท หรือ 3.12% ด้วยมูลค่าซื้อขาย 805.90 ล้านบาท  
20 ก.ค. 2561

ผู้สื่อข่าวรายงานว่า บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 15.51 น. อยู่ที่ระดับ 19.80 บาท บวก 0.60 บาท หรือ 3.12% ด้วยมูลค่าซื้อขาย 805.90 ล้านบาท

บล.เอเชีย เวลท์ ระบุว่า AMATA (closed Bt19.20; BUY; AWS TP Bt26) คาดกำไรสุทธิโตกว่าปีก่อน จากการรับรู้รายได้เพิ่มจากการขายที่ดินที่เพิ่มขึ้น โดยคาดว่าปี 2561 จะมียอดขายที่ดินอยู่ที่ 925 ไร่ หลังจากมีการเจรจาขายที่ดินให้ลูกค้ารายใหญ่ 3-4 ราย อีกทั้งคาดว่าในปีนี้โรงไฟฟ้าจะสามารถจ่ายไฟฟ้าครบ 1,400 MW จากที่บริษัทมีโครงการโรงไฟฟ้าเพิ่มเข้ามาอีก 1 แห่ง นอกจากนี้ล่าสุดบริษัทได้ร่วมทุนกับ BIG (ในนาม ABIG ซึ่ง AMATA ถือ 49%) เพื่อดำเนินธุรกิจผลิตก๊าซอุตสาหกรรมในนิคมฯ อมตะซิตี้ ชลบุรี
Comment: คาดในช่วงครึ่งปีหลังรายได้เพิ่มขึ้นจากครึ่งปีแรก จากรายได้ recurring income ที่มากขึ้นและรายได้ในส่วนโรงไฟฟ้าที่สามารถเพิ่มกำลังการผลิตได้เป็น 1,400 MW จากเดิมที่มีอยู่ 1,000 MW นอกจากนี้คาดว่าบริษัทจะขายที่ดินได้เพิ่มจากไตรมาส 1/61 ที่ขายได้ 107 ไร่ จากแนวโน้มเศรษฐกิจที่ดีขึ้น มีการลงทุนจากภาคเอกชนที่บอกขึ้น โดยเฉพาะใน EEC